**Ambositra** je grad od 30 434 stanovnika  u sredini Madagaskara, u *Provinciji Fianarantsoa* administrativni centar *Regije Amoron'i Mania* i istoimenog Distrikta Ambositra
Od 1999. *Ambositra* je i sjedište *rimokatoličke dijeceze Ambositra*.

Danas je *Ambositra* poznata po svojim drvodjeljama - koji su manje više pripadnici Zafimanirija, jednog od plemena malagaškog naroda Betsileo koji su uz Imerine većinsko stanovništvo grada.

Historija
---------

*Ambositra* i njena okolica imali su burnu historiju, na planini *Ambositra Tompon'anarana* (1865 m) udaljenoj 5 km od centra grada, je u [[18. vijeku bila **rova** (kraljevska prijestolnica) tadašnjeg vladara toga dijela zemlje - *Mpanaline II.* 
Tadašnja *rova* imala je *Tranovolu* (kraljevski dvor), *Tandapu* (kuću za kraljeve savjetnike), dvije kraljevske grobnice i *Kianju* (prostor za javne skupove). Cijela rova bila je okružena obrambenim jarkom.
*Rovu Ambositra* srušio je 1811. Imerinski kralj Radama I. nakon što je porazio vojsku Mpanaline II. Danas je na istom mjestu podignuta vjerna reprodukcija *Rove Ambositra*, koja je poznato turističko odredište.

Po lokalnoj legendi grad je dobio ime zbog velikog broja kastriranih goveda - zebu (malagaški: *ombi vositra*), koja su pripadala kralju Mpanalini II. iz tog je izvedeno ime Ambohibositra (selo kastriranih goveda) da bi od tog nastalo današnje ime Ambositra. 
*Ambositra* se kao grad u današnjem smislu te riječi, počela formirati početkom 20. vijeka, kad je odabrana za administrativno središte toga kraja, u vrijeme francuske kolonijalne uprave.

Dolaskom evropskih misionara, *Ambositra* je postala važno središte za širenje katoličanstva, za razliku od Antananariva, koji je uglavnom bio pod kontrolom protestantske crkve.

### Ambositra danas

Grad ima veliku katoličku kadedralu i benediktinski samostan, par hotela, srednju školu i bolnicu

Male rikše (*Pousse-pousses*) iz Ambositre

Geografija i klima
------------------

*Ambositra* se nalazi na jugoistoku madagaskarske centralne visoravni, na prosječnoj nadmorskoj visini od 1 350 metara, centar grada leži na brdu, okružen brojnim poljima riže. 

*Ambositra* ima oceansku klimu, sa primjesama tropske i umjereno kontinentalne klime, koja je ugodnija od obalnog dijela Madagaskara gdje vlada vruća tropska klima.

Transport, Privreda
-------------------

*Ambositra* je udaljena oko 254 km u pravcu jugoistoka od glavnog grada Madagaskara Antananarivo i oko 90 km od provincijskog centra Antsirabe. Grad je središte poljoprivrednog kraja u kojem se najviše uzgaja riža, a koncern *Tiko* (hrana), je jedan od najvećih poslodavaca. 
Većina stanovnika bavi se poljoprivredom i stočarstvom.

Izvori
------

1. 1 2  2005 population estimates for cities in Madagascar, mongabay.com (pristupljeno: 25. 8. 2011.)
2. 1 2 3  Marc Rakotomalala. „*Palais d'Ambositra, un site touristique important*". madatours.com. Arhivirano iz originala na datum 2016-03-04. Pristupljeno (30. 09. 2011).
3. 1 2  Ambositra na portalu routard (pristupljeno: 6. 10. 2011.)

Povezano
--------

* Popis gradova na Madagaskaru

Vanjske veze
------------

***Ambositra*** na Wikimedijinoj ostavi

* Ambositra Madagascar’s City, na portalu MTTC Arhivirano 2014-02-14 na Wayback Machine-u (`en`)
* Fotografije iz Ambositre na portalu TravelPod (`en`)
* Fotografije iz Ambositre, na portalu rachid.koucha Arhivirano 2015-09-20 na Wayback Machine-u (`fr`)